Document ID: /roh_data/filtered/swiss_laws_in_ROH.jsonl.gz/215

544.300

Lescha davart las prestaziuns supplementaras chantunalas tar l'assicuranza da vegls, survivents ed invalids (lescha chantunala davart las prestaziuns supplementaras)

dals 18-04-2007 (versiun dals 01-01-2025)

Il cussegl grond dal chantun Grischun ),

sa basond sin l'art. 31 al. 1 da la constituziun chantunala1), suenter avair gì invista da la missiva da la regenza dals 9 da schaner 20072),

concluda:

1. Prestaziuns supplementaras

Princip

Art.  1 1 Las   prestaziuns   supplementaras   servan   a   cuvrir   il   basegn   d'existenza   da   las persunas che han il dretg da survegnir prestaziuns supplementaras.

2 Il chantun Grischun conceda prestaziuns supplementaras en il rom da la lescha federala davart las prestaziuns supplementaras tar l'assicuranza da vegls, survivents ed invaliditad (LPS)3).

Dretg da survegnir prestaziuns

Art.  2 1 Il circul da las persunas che han il dretg da survegnir prestaziuns supplementaras e las premissas per il dretg da survegnir prestaziuns supplementaras sa drizzan tenor la LPS.

1) DG 110.100 2) pagina 1937 3) CS 831.30 * tabellas da las modificaziuns a la fin dal relasch

1

544.300

Dretg subsidiar

Art.  3 1 Uschenavant   che   questa   lescha   na   dispona   betg   autramain,   vegnan   applitgadas confurm   al   senn   las   prescripziuns   da   la   LPS4),   da   l'ordinaziun   ch'è   vegnida relaschada sin basa da tala (OPS)5)  e da la lescha federala davart l'assicuranza per vegls e survivents (LAVS)6).

Custs en chasas da dimora

Art.  4 * 1 En cas d'ina dimora en ina chasa da dimora vegnan messas a quint maximalmain las participaziuns maximalas als custs tras las abitantas ed ils abitants da chasas da persunas attempadas e da tgira e da gruppas da tgira che vegnan menziunadas sin la glista   da   las   chasas   da   tgira   (chasas   da   persunas   attempadas   e   da   tgira), numnadamain   las   participaziuns   maximalas   als   custs   che   vegnan   fixadas   da   la regenza per questa glista, respectivamain las tariffas per las instituziuns per persunas cun impediments ch'èn fixadas en la lescha davart la promoziun da persunas cun impediments ).

Expensas persunalas

Art.  5 1 Per expensas persunalas da persunas che vivan permanentamain u per in temp pli lung   en   ina   chasa   da   dimora   u   en   in   ospital   vegn   concedida   ina   quota   da   27 pertschient da l'import per ils bains generals ch'èn necessaris per viver per persunas che vivan sulettas.

Consum da la facultad

Art.  6 1 Per persunas che retschaivan ina renta da vegliadetgna e che vivan en chasas da dimora u en ospitals sto vegnir calculà il consum da la facultad per l'emprim onn da la retratga cun in tschintgavel.

Indemnisaziun da custs pervia da malsogna e pervia d'impediments

Art.  7 1 Custs   pervia   da   malsogna   e   pervia   d'impediments   vegnan   indemnisads   a   las persunas che retschaivan prestaziuns supplementaras annualas en il rom da la LPS7), sche quests custs èn cumprovads e sch'els èn resultads durant l'onn current.

2 L'indemnisaziun da custs pervia da malsogna e pervia d'impediments cumpiglia expensas ch'èn resultadas cun furnir prestaziuns en moda economica ed adequata e che na vegnan betg cuvridas dad assicuranzas u da terzas persunas.

4) RS 831.30 5) RS 831.301 6) RS 831.10 7) RS 831.30

2

544.300

Limitaziun da l'indemnisaziun

Art.  8 1 L'indemnisaziun da custs pervia da malsogna e pervia d'impediments è limitada a maximalmain:

a)

25 000 francs l'onn per las suandantas persunas che vivan a chasa:

1.

2.

persunas che vivan sulettas e persunas vaivas, conjugals   ubain   partenarias   registradas   e   partenaris   registrads   da persunas che vivan en ina chasa da dimora u en in ospital;

b)

c)

d)

50 000 francs l'onn per conjugals che vivan a chasa;

10 000 francs l'onn per persunas ch'èn orfnas da bab e da mamma e che vivan a chasa;

6 000 francs l'onn per persunas che vivan en ina chasa da dimora u en in ospital.

2 Tar persunas che vivan a chasa e che han in dretg da survegnir ina indemnisaziun a persunas dependentas d'agid da la AI u da l'assicuranza cunter accidents s'augmenta l'import maximal tenor l'alinea 1 litera a en cas d'ina gronda inabilitad da gidar sasez a 90 000 francs, uschenavant ch'ils custs per la tgira e per l'assistenza na vegnan betg cuvrids tras l'indemnisaziun a persunas dependentas d'agid.

3 L'import maximal vegn augmentà tenor l'alinea 2 er per persunas che retschaivan ina indemnisaziun a persunas dependentas d'agid da la AVS e che han survegnì avant ina indemnisaziun a persunas dependentas d'agid da la AI.

4 Sche la confederaziun mida l'autezza minimala dals custs pervia da malsogna e pervia d'impediments, valan questas tariffas midadas sco contribuziuns maximalas dal chantun als custs pervia da malsogna e pervia d'impediments.

Furnir las prestaziuns en moda economica ed adequata Art.  9 1 Prestaziuns obligatoricas ch'èn vegnidas furnidas en il rom d'assicuranzas socialas obligatoricas   valan   sco   economicas   ed   adequatas.   Custs   per   tractaments   che   sa chattan ordaifer il catalog da prestaziuns d'ina assicuranza sociala obligatorica na vegnan per regla betg indemnisads.

2 Custs   per   prestaziuns   ch'èn   vegnidas   furnidas   ordaifer   il   champ   d'applicaziun d'assicuranzas   socialas   vegnan   indemnisads   excepziunalmain,   sche   la   necessitad medicinala, sche la rentabilitad e sche l'adequatezza vegnan cumprovadas.

Pajament

Art.  10 1 Custs che vegnan mess a quint, ma che n'èn betg anc vegnids pajads, pon vegnir indemnisads directamain a l'emittenta u a l'emittent dal quint.

2. Organisaziun e procedura

Art.  11 1 La regenza surveglia l'execuziun da questa lescha.

Surveglianza

3

544.300

Post executiv

Art.  12 1 L'institut d'assicuranza sociala dal chantun Grischun (IASG) exequescha questa lescha. Entaifer il IASG exequescha la cassa da cumpensaziun da la AVS questa lescha.

2 Ils   custs   d'administraziun   che   resultan   da   l'execuziun   van   a   quint   da   la confederaziun e dal chantun.

Collavuraziun da las vischnancas

Art.  13 1 Las vischnancas dattan a la cassa da cumpensaziun da la AVS las infurmaziuns ch'èn necessarias per exequir questa lescha.

2 Las   incumbensas   che   resultan   en   las   vischnancas   vegnan   ademplidas   da   las agenturas da la AVS tenor las directivas da la cassa da cumpensaziun da la AVS.

3 Las vischnancas surpiglian ils custs administrativs ch'èn colliads cun quai.

Infurmaziun

Art.  14 1 Las   persunas   che   han   eventualmain   in   dretg   da   survegnir   prestaziuns   vegnan infurmadas en moda adequata da la cassa da cumpensaziun da la AVS davart las prestaziuns supplementaras.

Procedura

Art.  15 1 Dumondas   per   conceder   ina   prestaziun   supplementara   ston   vegnir   inoltradas   a l'agentura   communala   al   lieu   da   domicil   da   la   petenta   u   dal   petent.   Suenter l'examinaziun   da   las   relaziuns   persunalas   e   finanzialas   sto   la   dumonda   vegnir tramessa vinavant a la cassa da cumpensaziun da la AVS che decida en chaussa.

Obligaziun da dar infurmaziuns

Art.  16 1 Las autoritads administrativas e las autoritads da giurisdicziun dal chantun e da las vischnancas, las patrunas ed ils patruns sco er tut ils posts che assistan la persuna che dumonda u che retschaiva la prestaziun supplementara èn obligads da dar a la cassa da cumpensaziun da la AVS gratuitamain las infurmaziuns ed ils documents ch'i basegna per realisar questa lescha.

2 Tgi che fa valair ina prestaziun supplementara per sasezza respectivamain per sasez u per in'autra persuna, tgi che retschaiva ina tala prestaziun u tgi che ha il dretg d'inoltrar   ina   dumonda,   sto   dar   a   la   cassa   da   cumpensaziun   da   la   AVS   tut   las infurmaziuns   confurm   a   la   vardad   e   metter   a   disposiziun   ils   documents   ch'èn necessaris per examinar las relaziuns decisivas sco er infurmar tala, sch'igl ha dà midadas tar las relaziuns persunalas ed economicas.

Obligaziun da discreziun

Art.  17 1 Ils organs ch'èn incumbensads cun l'execuziun da questa lescha ston mantegnair discreziun envers terzas persunas.

4

544.300

3. Meds legals

Protesta

Art.  18 1 Cunter   disposiziuns   da   la   cassa   da   cumpensaziun   da   la   AVS   pon   las   persunas pertutgadas far protesta entaifer 30 dis dapi la communicaziun da la decisiun, e quai en   scrit   u   –   sch'ellas   sa   preschentan   persunalmain   –   a   bucca   tar   il   post   che   ha disponì.

Recurs

Art.  19 1 Cunter decisiuns da protesta da la cassa da cumpensaziun da la AVS po vegnir fatg recurs entaifer 30 dis dapi la communicaziun da la decisiun da protesta, e quai tar la Dretgira superiura. *

4. Disposiziuns finalas

Disposiziuns executivas

Art.  20 1 La regenza relascha las disposiziuns executivas necessarias8). En quellas vegn fixà en spezial, tge custs pervia da malsogna e pervia d'impediments che pon vegnir indemnisads en il rom dal catalog da prestaziuns tenor la LPS9).

Aboliziun dal dretg vertent

Art.  21 1 La lescha davart las prestaziuns supplementaras chantunalas tar l'assicuranza da vegls, survivents ed invalids dals 27 da mars 196610) vegn abolida.

Art.  22 1 La regenza fixescha il termin da l'entrada en vigur da questa lescha11).

Entrada en vigur

8) DG 544.320 9) RS 831.30 10) CUL 1966, 147 11) mess en vigur cun CR dals 27 da november 2007 per il 1. da schaner 2008

5

544.300

Tabella da las modificaziuns - tenor conclus

Conclus 18-04-2007 26-08-2010 14-06-2022

Entrada en vigur 01-01-2008 01-01-2012 01-01-2025

Element relasch Art. 4 Art. 19 al. 1

Modificaziun emprima versiun revisiun totala midada

Publicaziun en la CUL - - 2023-008

6

544.300

Tabella da las modificaziuns - tenor element

Element relasch Art. 4 Art. 19 al. 1

Conclus 18-04-2007 26-08-2010 14-06-2022

Entrada en vigur 01-01-2008 01-01-2012 01-01-2025

Modificaziun emprima versiun revisiun totala midada

Publicaziun en la CUL - - 2023-008

7